जब श्री हनुमान जी महाराज माता जनक दुलारी सीता जी की खोज करने लंका नगरी में अशोक वाटिका में पहुंचे।।
तो श्री हनुमान जी ने श्री किशोरी जी के चरणों में प्रणाम निवेदित किया, कहा 
राम दूत मैं मातु जानकी।।
माता मैं श्री राम जी का दूत हूं। सारी कथा सुनाई। मुद्रिका देखकर माता जानकी जी हनुमान जी को जान गयीं और अपने दुःख से व्यथित होकर कहने लगीं ।

बेटा हनुमान, इन्द्र पुत्र जयंत ने मेरे चरण पर अपनी चोंच का प्रहार किया था तो मेरे स्वामी ने उसी सींक (जिस सींक से मेरे लिए फूलों का हार बना रहे थे) संकल्प करके बाण के रूप में जयंत के पीछे लगा दिया था। और हरण करने वाला अभी तक शान्ती से सो रहा है।।
श्री हनुमान जी तो "विद्यावान गुणी अति चातुर और राम काज करिवे को आतुर।।

भगवान श्री राम जी के दूत हैं श्री हनुमान जी।
और दूत कभी अपने स्वामी की बुराई नहीं है।
तो श्री हनुमान जी महाराज बड़ी ही विनम्रता के साथ श्री सीता जी को समझा रहे हैं।
माता दुनियां को तो वह सींक ही दिखाई दे रही होगी।
सीता जी ने कहा ,हां।
लेकिन इंद पुत्र जयंत को तो वह बाण के रूप में दिख रही थी।
कहा ,हां।
तब श्री हनुमान जी ने कहा माता भगवान ने सींक को जयंत के पीछे बाण के रुप में लगाया था रावण के पीछे किसी और रूप में बाण लगा दिया हो।
श्री सीता जी ने कहा कौन से रुप में।।

बहुत ही सुन्दर जवाब दिया श्री हनुमान जी ने।।

राम जी ने कपि कुंजन में,सुत अंजनी कौ अपनाय के भेजयो।

मांथे पै हाथ की छांह करी,कर मुदरी हाथ गहाय के भेजो।।

तुलसी यों वैन न बोलि सके,नैनन नीर बहाय के भेजयो।

संकट सीय को काटिवे कौ, हनुमान ही बाण बनाय के भेजयो।।

श्री हनुमान जी महाराज ही सीता जी का संकट काटने के लिए भगवान श्री राम जी का अमोघ बाण बनकर गये थे।

जिमि अमोघ रघुपति करि बाना

बोलिये श्री हनुमान जी महाराज की जय हो 🙏🙏🚩
जय श्री राम 🙏🙏🚩